Illas Marianas

As Illas Marianas son un exemplo clásico dun arco volcánico, unha cadea de montañas ou illas volcánicas en arco, localizadas en zonas de subdución de placas tectónicas, neste caso, na rexión do océano Pacífico occidental onde a Placa do Pacífico se atopa coa Placa de Filipinas.

Atópanse a norte das Illas Carolinas, que forman os Estados Federados de Micronesia, a preto de 2000 km a norte de Nova Guinea e aproximadamente á mesma distancia de Filipinas, a suroeste, e do Xapón, a noroeste.

Son 15 illas, cunha orientación aproximada norte-sur, das cales a que fica máis ao sur, Guam é un territorio dos Estados Unidos de América e as restantes 14 forman o “Estado Libre Asociado” (ou Commonwealth) das Marianas do Norte, tamén dependentes dos Estados Unidos.

 Xeografía 

upright=1.8|right|thumb|Xeoloxía do Pacífico occidental na zona das Illas Marianas. As Illas Marianas están á dereita do mapa, ao leste do mar de Filipinas e xusto ao oeste da Fosa das Marianas no fondo do océano.

As Illas Marianas son a parte sur dunha cordilleira mergullada que se estende 2.519 km. desde Guam ata preto do Xapón. Xeograficamente, as Marianas forman parte dunha rexión máis grande chamada Micronesia, situada entre o 13° e o 21°N de latitude e o 144°E e 146°E de lonxitude.

As Illas Marianas teñen unha superficie total de .The CIA World Factbook (2006).
Están compostos por dúas unidades administrativas:
 Guam, un territorio dos Estados Unidos
 As Illas Marianas do Norte (incluíndo as illas de Saipan, Tinian e Rota), que forman un Estado libre asociado.

A cadea de illas consta xeograficamente de dous subgrupos, un grupo setentrional de dez illas principais volcánicas, todas están actualmente deshabitadas; e un grupo meridional de cinco illas de pedra calcaria coralina (Rota, Guam, Aguijan, Tinian e Saipan), todas habitadas excepto Aguijan. No grupo volcánico do norte alcánzase unha elevación máxima duns 820 metros, hai cráteres que mostran sinais de actividade e os terremotos son habituais. Os arrecifes de coral bordean as costas das illas do sur, teñen unha lixeira elevación.

O punto máis baixo da codia terrestre, a Fosa das Marianas, está preto das illas e recibe o seu nome.

 Historia 
As illas foron “descubertas” por Fernão de Magalhães en 1521, que as declarou colonia española e as apelidou de "Las Islas de los Ladrones", (Illas dos Ladróns), xa que despois de achegarse a elas coa súa frota debilitada polo escorbuto os nativos roubáronlles un dos botes dos barcos, a tripulación recuperouno despois de incendiar as vivendas dos habitantes das illas. En 1668 o nome das illas foi mudado para Las Marianas, en homenaxe a Mariana de Austria, viúva do rei Filipe IV de España.

Practicamente toda a poboación nativa foi exterminada durante o dominio español e, máis tarde, foron repoboadas por nativos doutras illas da Micronesia. A colonia española foi vendida á Alemaña en 1899 e tomada polos xaponeses en 1914, que a tornaron nunha zona militar. Durante a segunda guerra mundial, os “Marines” aterraron alí a 15 de xuño de 1944 e gañaron a Batalla de Saipan, que durou 3 semanas.

Despois da derrota do Xapón, as illas pasaron a ser administradas polos EUA, como parte do Protectorado das Illas do Pacífico das Nacións Unidas. Na década de 1970, os seus habitantes decidiron-se, non a favor da independencia, mais de lazos máis fortes cos EUA e, o 1 de xaneiro de 1978 foi aprobada a constitución do seu estatuto actual.

 Relación de Illas das Marianas 

Nome da illaPoboaciónnMunicipioou territorio Guam 159,358 Guam Saipan 48,220 Saipan Tinian 3,136 Tinian Rota 2,477 Rota Aguijan 0 Tinian Farallón de Paxaros 0 Illas do Norte Illas Maug 0 Illas do Norte Asunción 0 Illas do Norte Agrihan 0 Illas do Norte Pagan 0 Illas do Norte Alamagan 0 Illas do Norte Guguan 0 Illas do Norte Papaungan 0 Illas do Norte Sarigan 0 Illas do Norte Anatahan 0 Illas do Norte Farallón de Medinilla 0 Illas do Norte

 Notas 

 Véxase tamén 
 Ligazóns externas 
 Volcano World - Basic Geology of the Mariana Islands.


Categoría:Micronesia